
ROMÂNIA

JUDEȚUL TIMIȘ

CONSILIUL LOCAL AL MUNICIPIULUI TIMIȘOARA

ADMINISTRAȚIA PENTRU SĂNĂTATE ȘI EDUCAȚIE A MUNICIPIULUI TIMIȘOARA

DIRECTIA DE INVESTIȚII ȘI MENTENANȚĂ UNITĂȚI  SANITARE  ȘI UNITĂȚI  DE ÎNVĂȚĂMÂNT 

Compartiment administrare clădiri, terenuri unități de învățământ și unități sanitare 

Nr. înregistrare: ASEMT 2023-1969/20.07.2023
RAPORT DE SPECIALITATE

Privind  trecerea imobilului situat în Timișoara, str. Dunărea nr 9, înscris în CF nr. 443418 Timișoara, din domeniul public al Municipiului Timișoara și din administrarea Administrației pentru Sănătate și Educație a Municipiului Timișoara (ASEMT) în domeniul public al statului în vederea dării acestuia în administrarea Ministerului Educaţiei, pentru Universitatea de Vest din Timişoara.
         Având în vedere Referatul de aprobare cu nr. ASEMT2023-1970/20.07.2023 al Primarului Municipiului Timişoara şi Proiectul de hotărâre privind trecerea imobilului situat în Timișoara, str. Dunărea nr 9, înscris în CF nr. 443418 Timișoara, din domeniul public al Municipiului Timișoara și din administrarea Administrației pentru Sănătate și Educație a Municipiului Timișoara în domeniul public al statului în vederea dării acestuia în administrarea Ministerului Educaţiei, pentru Universitatea de Vest din Timişoara. 

  
 Facem următoarele precizări:

      Terenurile şi clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, fac parte din domeniul public al Municipiului Timișoara. 

     Imobilul compus din nouă corpuri de clădire și teren  construit și neconstruit în suprafață de 28.820 mp, situat în Timișoara, str. Dunărea nr 9, înscris în CF nr. 443418 Timișoara, în care  a funcționat Liceul Tehnologic ”Dimitrie Leonida”, face parte din domeniul public  al Municipiului Timișoara și a fost dat în administrarea Administrației pentru Sănătate și Educație a Municipiului Timișoara în baza Hotărârii de Consiliul Local nr. 182/09.05.2023 , Anexa A, poz nr. 25.
     Liceul Tehnologic ”Dimitrie Leonida” a fost o unitate de învățământ cu personalitate juridică având în structură fosta  Școală Gimnazială nr. 11. Acesta și-a desfășurat activitatea pe nivelul liceal în imobilul din str. Dunărea nr.9 iar pe nivelul primar și gimnazial în imobilele din str. str. Razboieni nr 2 și în str. Tacit nr. 23.
         Începând cu anul şcolar 2019-2020 învățământul liceal nu a mai primit cifră de școlarizare și a intrat în lichidare din lipsă de elevi, Liceul Tehnologic ”Dimitrie Leonida” modificându-și denumirea în Şcoala Gimnazială “Dimitrie Leonida” Timişoara, cu sediul(scriptic) în str. Dunărea nr. 9.
        Astfel în campusul școlar din str. Dunărea nr. 9 nu s-a mai desfășurat activitate de învățământ din anul școlar 2019-2020. 
         În urma organizării și funcționării rețelei școlare aprobate pe anul școlar 2022-2023 prin HCL 140/14.04.2022 în baza Avizului conform al ISJ Timiș Şcoala Gimnazială “Dimitrie Leonida” și-a schimbat sediul în str. Tacit nr. 23.
        Universitatea de Vest din Timişoara prin adresa cu nr.34873/0-1/16.06.2022, înregistrată la Municipiul Timișoara sub nr.SC2002-14877/16.06.2022, a solicitat să se ia în considerare acordarea dreptului de administrare în favoarea sa a imobilelor situate în Timișoara, str. Dunărea nr. 9 care au făcut parte din baza materială a Liceului Tehnologic ”Dimitrie Leonida” fost Liceul industrial CFR nr.4, pentru desfășurarea activităților specifice ale Facultății de Educație Fizică și Sport, ale Clubului Universitar ”Universitatea de Vest din Timișoara” și pentru crearea unui campus Sportiv Educațional și de Cercetare, invocând prevederile din OUG nr.57/2019 privind codul administrativ.

      Potrivit  art.114 alin 5 din Legea Educației Naționale nr.1/2011 actualizată instituţiile de învăţământ superior sunt persoane juridice de drept public sau, după caz, persoane juridice de drept privat şi de utilitate publică.      

      Conform prevederilor art.108 lit. a) din OUG 57/2019 privind codul administrativ, bunurile ce aparţin domeniului public sau privat local pot fi date în administrarea instituţiilor publice şi regiilor autonome din subordinea unităţii administrativ-teritoriale.

      Întrucât Universitatea de Vest din Timișoara nu este o instituție în subordinea unităţii administrativ-teritoriale, solicitarea Universității de Vest din Timişoara a fost analizată în ședința din data 12.07.2022 de către Comisia de analiză a spaţiilor temporar disponibile situate în imobilele instituţiilor şcolare şi medicale aflate în proprietatea Municipiului Timişoara, constituită în baza HCL nr. 171/11.05.2021, care a hotărât schimbarea destinației imobilelor - construcții și teren, situate în str. Dunărea nr. 9 care au făcut parte din baza materială a Colegiului Tehnic ”Dimitrie Leonida” din spațiu pentru învățământ preuniversitar de stat în spațiu pentru învățământ universitar de stat, pe perioadă nedeterminată, în vederea trecerii acestuia din domeniul public al Municipiului Timișoara și din administrarea Consiliului Local în domeniul public al Statului și în administrarea Ministerului Educaţiei pentru desfășurarea procesului de învățământ al Universității de Vest din Timişoara - Facultatea de Educație Fizică și Sport, Clubului Universitar ” Universitatea de Vest din Timișoara ” și pentru crearea unui campus Sportiv Educațional și de Cercetare, respectându-se prevederile art. 112 alin (6^2) din Legea Educației Naționale nr.1/2011 modificată și completată ”(6^2)Schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat se poate face după primii 3 ani calendaristici de la întreruperea activităţii educaţionale, de către autorităţile administraţiei publice locale, fără avizul conform al ministrului educaţiei”, în acest sens adoptânduse Hotărârea de Consiliul Local  nr 524/25.10.2022.
      Hotărârea de Consiliul Local nr 524/25.10.2022 nu a putut fi pusă în aplicare întrucât Inspectoratul Școlar Județean Timiș a formulat plângerea prealabilă cu nr. 20354/23.11.2022, înregistrată la Municipiul Timișoara sub nr. SC2022-29462 din 24.11.2022, prin care a solicitat revocarea Hotărârii nr. 524/25.10.2022 privind schimbarea destinației imobilului compus din construcții și teren situat în Timișoara, str. Dunărea nr. 9, înscris în CF nr. 443418 Timişoara în care a funcționat Liceul Tehnologic “Dimitrie Leonida” și plenul Consiliului Local din data de 17.12.2022, consilierii locali au decis menținerea Hotărârii nr. 524/25.10.2022.
Conform adresei Serviciului juridic din cadrul Primariei Municipiului Timișoara cu nr.1327/07.06.2023, HCL nr. 524/25.10.2022 nu face obiectul unei acțiuni în instanța de contencios administrativ, iar pentru imobilul situat în Timișoara, str. Dunărea nr 9, înscris în CF nr. 443418 Timișoara cu nr. cad 443418, provenit din CF 409544 Timișoara, CF vechi 67762 Timișoara, top nr. 1777/1/1/1/1/1/1,  aferent fostului Liceu Tehnologic ”Dimitrie Leonida”, nu figurează litigii pe rolul instantelor de judecată. 

Universitatea de Vest din Timişoara a revenit cu adresa  cu nr.36038/07.06.2023, înregistrată la ASEMT sub 1362/08.06.2023, și-a manifestat în continuare interesul exprimat prin adresă pentru adresa cu nr.34873/0-1/16.06.2022, înregistrată la Municipiul Timișoara sub nr.SC2002-14877/16.06.2022 prin care a solicitat acordarea dreptului de administrare în favoarea sa a imobilelor situate în Timișoara, str. Dunărea nr. 9 care au făcut parte din baza materială a Liceului Tehnologic ”Dimitrie Leonida” pentru desfășurarea activităților specifice ale Facultății de Educație Fizică și Sport, ale Clubului Universitar ”Universitatea de Vest din Timișoara” și pentru crearea unui campus Sportiv Educațional și de Cercetare și a solicitat  să se ia în considerare gasirea unei soluții de a relua în considerare cererea cu nr.34873/0-1/16.06.2022 precum și  mărirea perioadei de punere în aplicare a prevederilor hotărârii consiliului local de la 6 luni la 12 luni.

       De această dată Inspectoratul Școlar Județean Timiș prin adresa cu nr. 10221/12.06.2023, înregistrată la ASEMT sub nr. ASEMT2023- 1423/13.06.2023 și-a exprimat acordul de reluare a demersurilor de schimbare a destinației imobilului compus din construcții în care a funcționat Liceul Tehnologic “Dimitrie Leonida”, pe durată nedeterminată, din spațiu pentru desfășurarea activitățiilor de învățământ preuniversitar de stat în spațiu pentru desfășurarea activităților de învățământ universitar în vederea desfășurării procesului de învățământ al Universității de Vest din Timişoara -Facultatea de Educație Fizică și Sport, Clubul  Sportiv Universitar”Universitatea de Vest din Timișoara” și pentru crearea unui campus Sportiv Educațional și de Cercetare, fapt pentru care a fost promovat un nou proiect de hotărâre care a fost supus spre aprobare consiliului local, 
       Consiliul Local prin Hotărârea de Consiliul Local  nr 257/13.06.2023 a aprobat:

       - schimbarea destinaţiei pe perioadă  nedeterminată a imobilului (campus școlar) situat în Timișoara, str. Dunărea nr. 9, în care a funcționat  Liceul Tehnologic ”Dimitrie Leonida”, înscris în CF nr. 443418 Timişoara, constând în teren construit și neconstruit în suprafață de 28.820,00 mp, construcții tabulare si extratabulare, rețele de utilități, împrejmuiri aferente, prevăzute în Anexa care face parte integrantă din prezenta hotărâre, aflate în domeniul public al Municipiului Timișoara și în administrarea Administrației pentru Sănătate și Educație a Municipiului Timișoara, din spațiu pentru desfășurarea activităților de învățământ preuniversitar de stat, în spațiu pentru desfășurarea activităților de învățământ universitar de stat, în vederea desfășurării procesului de învățământ al Universității de Vest din Timişoara -Facultatea de Educație Fizică și Sport, Clubul Sportiv Universitar "Universitatea de Vest din Timișoara" și pentru crearea unui campus Sportiv Educațional și de Cercetare. 

    - acordul de principiu privind trecerea imobilului din domeniul public al Municipiului Timișoara și din administrarea Administrației pentru Sănătate și Educație a Municipiului Timișoara, în domeniul public al Statului și în administrarea Ministerului Educaţiei, pentru Universitatea de Vest din Timişoara -Facultatea de Educație Fizică și Sport, Clubul Universitar ”Universitatea de Vest din Timișoara” și pentru crearea unui campus Sportiv Educațional și de Cercetare, la solicitarea Guvernului.
          Prin adresa nr. 20/25627/MA, 20D nr. 862/COM/11.07.2023 20D, înregistrată la Municipiul Timișoara sub nr. MTM2023-11865/13.07.2023 și la Administrația pentru Sănătate și Educație sub nr.ASEMT2023-1854/13.07.2023, Secretariatul General al Guvernului ne încunoștințează că în sedința GUVERNULUI din data de  07.07.2023 a fost aprobată NOTA Ministerului Educației cu tema:
      ” Aprobarea transmiterii de către Guvern, prin Secretariatul General al Guvernului, a unei cererii către Consiliul Local al Municipiului Timișoara privind emiterea unei hotărâri având ca obiect transmitere imobilului, situat str. Dunărea nr. 9, municipiul Timișoara, județul Timiș, în domeniul public al Statului și în administrarea Ministerului Educaţiei, pentru Universitatea  de Vest din Timişoara”. 
       Prin aceeași adresă Secretariatul General al Guvernului a solicitat adoptarea unei hotărâri a Consiliului Local privind transmiterea imobilului înscris în Cartea Funciară  nr. 443418 Timişoara constând în teren în suprafață de  28.820 mp și nouă corpuri de clădiri, str. Dunărea nr. 9, municipiul Timișoara, județul Timiș dindomeniul public al Municipiului Timișoara în domeniul public al statului în vederea dării acestuia în administrarea Ministerului Educaţiei, pentru Universitatea de Vest din Timişoara potrivit  art. 193 alin.1 din OUG nr.57/2019 privind codul administrativ, cu modificările și completările ulterioare,” Trecerea unui bun din domeniul public al unei unităţi administrativ-teritoriale în domeniul public al statului se face, la cererea Guvernului, prin hotărâre a consiliului judeţean, respectiv a Consiliului General al Municipiului Bucureşti sau a consiliului local al comunei, al oraşului sau al municipiului, după caz”. 
     Deasemenea Ministerul Educației prin adresa cu nr. 28598/06.07.2023, înregistrată la Municipiul Timișoara sub nr MTM2023-11917/13.07.2023 și la Administrației pentru Sănătate și Educație sub nr.ASEMT2023-1881/14.07.2023, ne-a transmis că a luat act de:

   - Hotărârea de Consiliul Local nr 257/13.06.2023 privind schimbarea destinației imobilului compus din construcții și teren situat în Timișoara, str. Dunărea nr. 9, înscris în CF nr. 443418 Timişoara în care a funcționat Liceul Tehnologic “Dimitrie Leonida”, pe durată nedeterminată, din spațiu pentru desfășurarea activităților de învățământ preuniversitar de stat în spațiu pentru desfășurarea activităților de învățământ universitar în vederea desfășurării procesului de învățământ al  Universității de Vest din Timişoara -Facultatea de Educație Fizică și Sport, Clubul  Sportiv Universitar ”Universitatea de Vest din Timișoara” și pentru crearea unui campus Sportiv Educațional și de Cercetare .
   - punctul de vedere formulat de Inspectoratului Școlar Județean Timiș prin adresa cu nr.11050/1/05.07.2023, prin intermediul  căruia se transmite ” acordul cu privire  la schimbarea destinaţiei a imobilului compus din construcții și teren situate în Timişoara, str. Dunărea nr. 9”, înscris în CF nr. 443418 Timișoara în care a funcționat  Liceul Tehnologic ”Dimitrie Leonida”, înscris în CF nr. 443418 Timișoara pe durată nedeterminată, din spațiu pentru desfășurarea activităților de învățământ preuniversitar de stat, în spațiu pentru desfășurarea activităților de învățământ universitar de stat, în vederea desfășurării procesului de învățământ al Universității de Vest din Timişoara -Facultatea de Educație Fizică și Sport, Clubul Sportiv Universitar "Universitatea de Vest din Timișoara" și pentru crearea unui campus Sportiv Educațional și de Cercetare, cât și acordul asupra emiterii actului administrativ adoptat la nivel local justificând că Liceul Tehnologic ”Dimitrie Leonida” nu își mai desfășoară activitatea în imobilul din Timişoara, str. Dunărea nr. 9, încă dinaintea începerii pandemiei de coronavirus, de la momentul la care nu s-a mai primit cifră de școlarizare pentru învățământul liceal (cel puțin patru ani caledaristici școlari).
     Totodată, Ministerul Educației ne informează că va iniția demersurile necesare în vederea trecerii imobilului din str Dunărea nr.9 din domeniul public al Municipiului Timișoara în domeniul public al Statului și în administrarea Ministerului Educaţiei, pentru Universitatea  de Vest  din Timişoara.
       Având în vedere că Școlar Județean Timiș și-a manifestat  acordul de schimbare a destinației imobilului din str. Dunărea nr. 9 din spațiu pentru desfășurarea activităților de învățământ preuniversitar de stat, în spațiu pentru desfășurarea activităților de învățământ universitar de stat, în vederea desfășurării procesului de învățământ al Universității de Vest din Timişoara și faptul că clădirile sunt nefolosite de peste patru ani și la momentul de actual sunt în stare de neîntrebuințare pentru activități didactice, fiind degradate iar pentru a fii în stare de funcționare sunt necesare lucrării de investiții și ținând cont că învățământul preuniversitar de stat cât și învățământul universitar de stat sunt coordonate la nivel național de același instituție- Ministerul Educației se justifică încetarea uzului sau interesului local pentru imobilul din  str. Dunărea nr.9.
         Proiectul de hotărâre a fost promovat în conformitate cu următoarele prevederi legale:

        -Legea nr.1/2011 a Educaţiei Naţionale art. 112 alin (6^2);
        - Hotărârea de Consiliul Local nr 257/13.06.2023;

        -Ordonanţa de Urgenţă a Guvernului nr. 57/2019 privind codul administrativ cu modificările ulterioare, art. 129 alin. (2) lit.c și art. 193.
       Având în vedere cele prezentate mai sus, apreciem că proiectul  de  hotărâre privind trecerea imobilului situat în Timișoara, str. Dunărea nr 9, înscris în CF nr. 443418 Timișoara, din domeniul public al Municipiului Timișoara și din administrarea Administrației pentru Sănătate și Educație a Municipiului Timișoara în domeniul public al statului în vederea dării acestuia în administrarea Ministerului Educaţiei Naţionale, pentru Universitatea  de Vest  din Timişoara, îndeplineşte condiţiile pentru a fi supus dezbaterii şi aprobării plenului Consiliului Local.
          DIRECTOR GENERAL,                                                         CONSILIER,
                                                                               

             MIHAI  BONCEA                                                             IOANA CIUCUR  

